LIETUVOS RESPUBLIKOS SEIMO NARYS

Raimundas Palaitis

Kodas 8860529 Gedimino pr. 53, LT-2002 Vilnius Tel. (85) 2396608

El.p. raimundas.palaitis@lrs.lt

_________________________________________________________________________________________________________

2004-04-09

PASIŪLYMAS PROJEKTUI IXP-3196(2)

1. Siekiant pašalinti ydingą praktiką, kai valstybės institucija bylinėjasi teisme prieš kitą valstybės instituciją ir taip švaistomi mokesčių mokėtojų pinigai, atsižvelgiant į šio įstatymo nuostatą, kad “Visi Lietuvos Respublikos mokesčių teisės aktų prieštaravimai ar neaiškumai aiškinami mokesčių mokėtojo naudai.”, siūlau, kad mokestinis ginčas galutinai būtų išsprendžiamas Mokestinių ginčų komisijoje, todėl 159 straipsnį išdėstyti taip:

“159 straipsnis. Apskundimas teismui

1. Mokesčių mokėtojas, nesutinkantis su centrinio mokesčių administratoriaus arba Mokestinių ginčų komisijos sprendimu dėl mokestinio ginčo, turi teisę jį apskųsti teismui.

2. Apskųsti Mokestinių ginčų komisijos sprendimą dėl mokestinio ginčo taip pat turi teisę centrinis mokesčių administratorius, tačiau tik tuo atveju, kai centrinis mokesčių administratorius ir Mokestinių ginčų komisija, spręsdami mokestinį ginčą (arba mokestinio ginčo metu), skirtingai interpretavo įstatymų ar kito teisės akto nuostatas. Centrinis mokesčių administratorius neturi teisės apskųsti Mokestinių ginčų komisijos sprendimo.

3. Skundas teismui turi būti paduodamas ne vėliau kaip per 20 dienų po centrinio mokesčių administratoriaus arba Mokestinių ginčų komisijos sprendimo įteikimo dienos.

4. Skundai dėl centrinio mokesčių administratoriaus arba Mokestinių ginčų komisijos sprendimo dėl mokestinio ginčo nagrinėjami Vilniaus apygardos administraciniame teisme.

5. Centrinis mokesčių administratorius Mokestinių ginčų komisijos sprendimą teismui, taip pat teismo sprendimą aukštesnės instancijos teismui skundžia atsižvelgdamas į finansų ministro patvirtintus sprendimų dėl mokestinių ginčų apskundimo ekonominio tikslingumo kriterijus.”

Teikia Seimo narys Raimundas Palaitis